Wen kaartjies na die Bosveld Musiek KarnavalTwaalf van die land se beste Afrikaanse kunstenaars sal Saterdag 15 Oktober vir twaalf aaneenlopende ure vermaak vir besoekers verskaf. (Foto: Verskaf) Twee gelukkige Maroela Media-lesers staan die kans om hul gesinne te trakteer met ŉ uiters unieke musiekfees in die Bosveld. Die Bosveld-musiekkarnaval vind van 14 tot 16 Oktober by die Sondela-natuurreservaat buite Bela-Bela (Warmbad) in Limpopo plaas en besoekers kan uitsien na puik kampeergeriewe, talle pretaktiwiteite, knetterende braaivleisvure én 12 uur se sangvermaak onder die Bosveld-sterre. Altesaam 12 van die land se beste Afrikaanse kunstenaars, onder wie Karlien van Jaarsveld, Kurt Darren, Nicholis Louw, Leah en Ruan Josh, sal Saterdag 15 Oktober vir 12 uur aaneenlopend vermaak vir besoekers verskaf en twee Maroela Media-lesers kan elk vier kaartjies na dié reeks vertonings wen. Gesinne kan ook uitspan vir ŉ naweek vol pret, vermaak en samesyn by Sondela se geriewe, wat onder meer warmwaterswembaddens, wildritte, perdrygeleenthede, spa-behandelings en vele meer insluit. Grommende mae kan uitsien na dié reservaat se splinternuwe restaurantarea, sowel as kenmerkende “karnavalkos” wat deurlopend te koop sal wees. Dors kan geles word by ŉ verskeidenheid Ketelkraal-kroeë of die Van Loveren-wyntuin. Benewens Sondela se wêreldklas‑akkommodasie, wat chalets en kampering insluit, kan gaste ook kies om in toegeruste tenthuise te vertoef. Wen! Vul die kompetisievorm hieronder in om die kans te staan om ’n stel van vier kaartjies vir die Bosveld-musiekkarnaval los te slaan. Die kompetisie het gesluit. Die sluitingsdatum vir die kompetisie is Sondag 9 Oktober om 23:45.